ওম শিবপুরী
ওম শিবপুরী (হিন্দি: ओम शिवपुरी; ১৪ জুলাই ১৯৩৮ - ১৫ অক্টোবর ১৯৯০) ছিলেন একজন ভারতীয় থিয়েটার অভিনেতা-পরিচালক এবং হিন্দি চলচ্চিত্রের চরিত্রাভিনেতা। তিনি ডন (১৯৭৮), মৌসম (১৯৭৫), নমক হারাম (১৯৭৩), নকরি (১৯৭৮), খুবসুরত (১৯৮০), নসীব (১৯৮১), শত্রু (১৯৮৬) সহ বিভিন্ন জনপ্রিয় চলচ্চিত্রে অভিনয় করেছেন। তিনি ন্যাশনাল স্কুল অফ ড্রামা, নতুন দিল্লি'র প্রাক্তন ছাত্র। তিনি ১৯৬৪ সালে ন্যাশনাল স্কুল অফ ড্রামা রেপার্টরি কোম্পানির প্রথম প্রধান হয়েছিলেন। পরবর্তীতে তিনি নতুন দিল্লিতে তার যুগের একটি গুরুত্বপূর্ণ থিয়েটার গ্রুপ দিশান্তর প্রতিষ্ঠা করেন।